Senere er det blitt foretatt enkelte utvidelser og korrigeringer, men grunnstrukturen er uforandret. I denne fortegnelsen er Bachs verk fortløpende nummerert innen tematiske grupper. Ettersom nye verk er kommet til og andre tatt vekk, har enkelte nummer falt ut og nummereringen er utvidet ut over nummer 1080, dvs utenfor den opprinnelige serien. I tillegg finnes det et appendiks i flere deler med en fortegnelse over verk med usikkert opphav.